
Srbski grb, pod kojim razumievam 
križ jednakih krakova, a u svakom kutu 
izmedju krakova slovo C. nije nikakovo 
specijalno srb. historijsko obilježje Srba, 
nije nikakovo dokazalo, da gdje se u na¬ 
rodu nalazi ovaj grb, ono da su Srbi. Niti 
je ono po svom postanku križ niti su ono 
slova C. a n ti znače „samo sloga Srbina 
spasava“. Srbski grb je prastari slaven¬ 
ski ornamenat, koji se nalazi po raznim 
krajevima hrvatskoga naroda u cielosti, ili 
rastavljen na dielove. t. j. nalaze se po- 
samce elementi, iz kojih je sastavljen. 
Može se dapače ustanoviti i epoha, u ko¬ 
joj je taj ornamenat postao. To ću i doka¬ 
zati. 

Stari poganski Slaveni obožavali su 
prirodne sile i pojave. Tako su se klanjali 
suncu, od koga dolazi tolika toplina, da 
sve livade i šume ozelene i ožive, a od 
ovih dobivala je njihova stoka hranu, a 
od stoke i polja živjeli su oni sami. Om 
su se dakle suncu divili, poštivali tu silu, 
pak jer je sebi nikako ne znadoše tuma¬ 
čiti, stali su ju obožavati. Sunce je dakle 
bilo starim Slavenima neko i to veoma 
snažno, vječno, a ljudima prijazno božan¬ 
stvo. Posve je naravno, da su obožavali i 
mjesec, koji je i u današnjoj priči ,,brat 

sunčev" a i sitne zvijezde, koje s neba 
svijetle, sjećaju time na sunce, te su nje¬ 
gove sestrice. Poradi dobrih svojstava 
sunčevih obožavali su stari Slaveni i sve 
one pojave, koje se opažaju na suncu, a 
katkada se vide napose. Tako n. p. vidimo 
u oblacima munju, svietlu iskru. Iskra je 
dakle takodjer božanskoga podrietla po 
njihovu sudu. 

Pa kad se takova iskra spustila s neba 
na zemlju i upalila drvo, tada je stari Sla¬ 
ven na svoje oči vidio, da je oganj bo¬ 
žanskoga podrijetla, pa je obožavao i 
oganj. Ono mjesto, na kome je gorio 
oganj u kući, t. j. ognjište, bilo je staromu 
Slavenu sveto mjesto, mjesto, gdje u nje¬ 
govoj kući pod istim krivom s njim obi¬ 
tava njegov bog. Nekoji historičari tuma¬ 
če ,da se u takovim prilikama i idejama 
razvila defenzivna snaga Slavena: oni 
brane svoje ognjište, svoje božanstvo, ko¬ 
je im grije polja i livade, uzdržava ih u ži¬ 
votu. U ofenzivu Slaveni nijesu rado pre¬ 
lazili, jer su time ostavljali svoje bogove 
daleko od sebe. 

Obožavajuć stari Slaveni sunce, a po¬ 
radi sunca oganj, oni su stali pripisivati 
nadzemnu moć i svemu onomu, što je bilo 
u kakovu savezu s ognjem, tako spome¬ 
nuto ognjište ,pa ognjilo, kojim se iz ka¬ 
mena izbija iskra, pa i nalkovanj, na ko¬ 
jem se pomoću ognja pravi svakovrsno 
toli korisno orudje. a kovač je postao po¬ 
pularni zanatnik. koga sve selo poštuje. 

Stari Slaven želio je, da ga njegovi 
bozi brane na svakom mjestu, sa svake 
strane, da mu brane imovinu i onda .kad 
njega nema blizu, pa je zato svu svoju 
okolinu obilježio znacima, koji sjećaju na 
njegova božanstva, da se 'tako -po tim 
znacima obrane od „zlih duhova". Ti su 
znaci bili jednostavni, jer su bila skromna 
i sredsva, kojima ih je mogao izraditi. Ta¬ 
ko je postao narodni hrvatski omamenat i 
na osnovku ovakih premisa tumačit ću ga 
ja ove školske godine svojim šegrtima 
(gradjevna struka), da ih potaknem na de¬ 
korativni rad u hrvatskom narodnom or¬ 
namenta! nom duhu,kome se tudjinci toliko 
dive. Neka bi dakle hrvatski obrt procvao, 
a hrvatski obrtnici 'obogatili proslavivši 
svoj narod i domovinu! Ali o tom više u 
školi, ovdje vratimo se k elementima hr¬ 
vatskoga ornamenta. Stari Slaven a i da¬ 
našnji Hrvat načinit će okrug i to je znak 
sunca. Okrug će postaviti nad vrata ili na 
sama vrata, da brani ulaz zlomu duhu! On 
će vrata okružiti samim okruzima — mi, 
„učeni * ljudi, toga ne razumijemo, a on se 
u sebi veseli, što nas je nadmudrio, da 
puštamo njegovu nedužnu svetinju u mi¬ 
ru. Mati će okruzima iskititi prsa košulje 
svoga djeteta, da ga obrani od zla oka i 
od uroka. Vjerenica će dati zaručniku ru¬ 
bac s vezom sunca (kolo, ornamenat „ko¬ 
laš"), da ga brani od zla, žena će ga dati 
vojnu, kad polazi u rat. 

Tajni znaci u opće svuda obilježuju na- 

še kuće, odijelo, orudje, ratila, glazbila, 
oružje i sve što imamo. Isti sagovi, na ko¬ 
je jutrom stupamo, ručnici, kojima se bri¬ 
šemo, svi nam oni iz svojih ornamenata 
kliču dobre želje i hoće, da nas brane od 
zla. 

Takav jedan „talisman*' jest i onaj or-‘ 
nament, koji vriedi danas kao srbski grb. 
Glasovita četiri C (koji u ćirilici znače S) 
niesu nikakova slova., slova naš hr¬ 
vatski i u opće slavenski orna- 
menat nije nikada uzeo u svoj 
sastav. Ta četiri C ,to su četiri ognjila, 
simboli čvrstoće, ali i simboli brze po¬ 
moći, jer na udar ognjila brzo se javlja 
iskra — božanstvo. A onaj ,,Križ“ sastav¬ 
ljen je od četiri nakovala. Najprimitivniji 
oblik nakovala jest ovakav T t. j. kao ve¬ 
liko slovo T. Krst od tih ,,slova“ složen 

1 ... . Oic 

ie ovako —i i— ili cio ornament: —i i— 

T o T C 

Kršćanstvo (križ u ornamentu) nije ni¬ 
malo smetalo poganskomu ornamentu. 
Znamo, da se križ u Aziji štovao prije 
kršćanstva pa i u Americi prije Kolumba, 
a to zato što je označivao sunce, t. j. kolo 
i u njem četiri žbice: ^37 Ljudi su ovaj 
oblik rastavili na kolo i krst, pa se svakim 
pojedinim znakom služili označivajući 
sunce, svoje božanstvo. Kad je došlo krš¬ 
ćanstvo, ono je staromu znaku dalo novo 
značenje, koje je narod i prihvatio, te da¬ 
nas nitko više ne vidi u krstu ono pogan- 

sko božanstvo sunce. Izgubila se vje r a. u 
tajne čare ognjila i nakovala, ali je ostao 
pred nama ornamenat, koji nas s narodnih 
vezova gleda kao sfinga, koju sam ja sada 
pokušao odgonetnuti. 

Dade se vjerovati, da je narod pod Čar- 
nojevićem bježao izpred turskoga zuluma, 
noseći pred sobom znak „dvostrukog ca¬ 
ra 1 ', kako narod zove ovakove ornamente, 
u kojima je svoje stare poganske simbole 
pojačao kršćanskim idejama. Pod turskim 
nasiljem kršćanska je nauka u onim kra¬ 
jevima poblijedila, a ostaci poganstva odr¬ 
žali su se u bajkama, pričama, pjesmama, 
običajima i ornamentima. U našim hrvat¬ 
skim povoljnijim prilikama kršćanstvo je 
bolje cvalo i tako je ostalo razmjerno ma¬ 
nje „nakovala i ognjila" kao ornamentat- 
nih talismana poganskih, ali ih je ipak 
ostalo vrlo mnogo. No to nijesu znaci srb- 
stva, nego znaci obćega slavenskog po¬ 
ganskoga vjerovanja. Kod nas u Hrvat¬ 
skoj ima jedna primitivna rasa ljudi .koja 
još vjeruje u nakovalo! To su Cigani ko¬ 
vači. Hoćeš li doznati pravu istinu od ta¬ 
kova kovača, daj da se zakune postavivši 
desnu ruku na nakovalo. a lijevu na 
grudi, pa zakune li se — možeš mu vjero¬ 
vati, dočim mu prisizati ne daj, jer to zanj 
nema važnosti, on će krivo priseći, kao da 
obično govori. Nemaš li nakovala, nariši 
ga kredom na stolu! Ciganke tih kovača 
imadu vezene pregače, pa će se tu naći 
navezeno i nakovalo fina nije slovo T.), i 

kad takova Ciganka nešto potvrdi i poljubi 
na to ovaj znak nakovala, tad je to sigurno 
istina. Ovime neću reći, da su Srbiji — Ci¬ 
gani, ne želim vriedjati nikoga; htio sam 
pokazati samo to, pa primitivni na niskoj 
stepenici kulturna shvaćanja stojeći narod 
mnogo više vjeruje u svoju poganštinu, 
nego li bi smjelo biti, i da se kod njega 
može naći više tumačenja poganskih or¬ 
namenata nego li kod naobraženijih ljudi. 
(Možda ovi Cigani kovači, koji se razli¬ 
kuju od Cigana trgovaca i kradljivaca, i 
nijesu onoga podrijetla, kojega su oni Ci¬ 
gani, što su iz male Azije preko Balkana 
usrećili evropske države). 

Kad je mogao nastati ovaj ornamenat 
„nakovalo i ognji!o?“ U kamenoj dobi si¬ 
gurno ne, a tako ni u bakrenoj (n. pr. u 
vrieme trojanskoga rata). Kad je ovaj or¬ 
namenat nastao, morala je biti već dobro 
razvijena industrija željeza, dok vidimo u 
ornamentu nakovalo i ognjilo. No taj je or¬ 
namenat postao svakako prije doseljenja 
starih Slavena u ove krajeve, što potvr- 
djuje poganski elemenat u njemu. Mogao 
je dakle nastati koje stoljeće prije seobe 
Slavena, što potvrdjuje njegovo razpro- 
stranjenje međju nama, a naši su ga dje¬ 
dovi donieli ovamo iz svoje pradomovine. 
Znamo pak. da su se Hrvati doselili ovamo 
prije Srba. 

A kakav ornamenat bi bio prema tomu 
hrvatski grb? Hrvatski grb je mnogo jed¬ 
nostavniji. zato ga je teže pročitati. No si- 

guran sam, da hrvatski grb ne naznačuje 
„kocke 44 . a još manje „šahovsko polje“. I 
hrvatski grb jest, po mojem mišljenju, or- 
namenat iz poganskoga doba, pa i taj je 
ornamenat „talisman 14 , koji ima, da onoga, 
koji ga nosi. čuva oda zla. No što nam 
označuju te jednostavno unakrst položene 
ravne crte, koje tako stvaraju četvorine, 
od kojih je svaka druga izcrtkana, odnos¬ 
no tamnije boje na svietiom polju? 

Ja mislim, da pralik ovoga ornamenta 
imademo tražiti u daleko davnijoj dobi od 
one, kad je postao ornamenat „nakovalo i 
ognjilo 44 , koji su uzeli Srbi za svoj grb. Ja 
držim, da je ovaj ornamenat postao u 
vrieme, kad smo svi arijski narodi bili na 
okupu negdje u Aziji. Tamo, gdje vladahu 
božanstva: Višnu, Šiva i Agni, u kojim 
riečima poznavaoci jezika vide praoblike 
slavenskih rieči: „Višnji, Živa i Oganj 4 ', 
što bi imalo biti najbolje svjedočanstvo, 
da smo zajedno živjeli; tamo dakle u pra¬ 
domovini našoj vjerovalo se u prirodne 
sile, pa su bile iste i personificirane, kao i 
u Grčkoj. Razlika je ipak ta. Sto je Grk 
svojim personifikacijama dao plemenite 
oblike (ljudske), a stari indijac nije bio 
tolik estetičar, nego je, čini se, bio veći fi¬ 
lozof. I on je svoju filozofsku ideju o svie- 
tu individualizovao u svojem sistemu bo¬ 
žanstva, ali je božanstva personificirao u 
oblicima raznih životinja, koje su odgova¬ 
rale pojedinim svojstvima, koja je htio na¬ 
rodnoj masi prikazati. 

Taiko je n. pr. Indijac vidio, da Je zem¬ 
lja okružena morem, ona dakle pliva! Pa 
kako je to, da ne potone? Kao sto mi, krš¬ 
ćani, velimo danas, da Bog uzdržava 
sviet, tako je i Indijac rekao, pak je iz¬ 
mislio, da se sam bog Višnu, koji je per¬ 
sonifikacija svemirske duše, pretvorio u 
kornjaču, a na toj kornjači pliva zemlja. 
Kornjača je dakle simbol čvrstoće, jakosti, 
stalnosti. Konture kornjače nalazimo i da¬ 
nas u našim narodnim ornamentima u raz- 
ličnim varijantama, te je kadkađa i ne raz- 
poznajemo- Oblik kornjače, mislim, da ne 
stoji u savezu s oblikom hrvatskoga grba, 
te sam ovo naveo samo kao primjer sta¬ 
roga vjerovanja i njegova traga u današ¬ 
njem vremenu (ornamenat). Ja držim, da 
je ornamenat hrvatskoga grba proiztekao 
iz štovanja pokojnika. Kud dospije 
čovjek, kad umre? On je čitav, a ipak nije 
živ. Mora da ima neka posebna snaga, 
koja ga oživljuje. No mi ne vidimo tu snagu, 
kako je izišla iz čovjeka. Ona je dakle ne¬ 
vidljiva, slična uzduhu. Snaga je ta izašla, 
no ona je negdje u uzduhu, oko nas! I 
tako je stari Indijac personificirao dušu u 
— obliku ptice, i u svemu, što leti u uzdu¬ 
hu. Sjetimo se priče o sestri Vugi, koja se 
pretvorila u pticu, dakle umrla! Stari Rim¬ 
ljani stavljali su na grobove sliku ptice. 
Biela golubica je poletjela iz lomače Jeane 
d‘ Are. Kod nas nadje se još po koja selja- 
kinja, koja otvara prozor kod umirućega, 
da može duša — ptica — odletjeti- I danas 

u ornamentu hrvatskom imađe mnogo pu¬ 
ta oblik ptice. Ptica na grani — to je sim¬ 
bol žalosti (grana = rod. porodica; ptica 
= onaj, tko je u porodici umro), inače 
ptice znače nešto dobra, ta dusi naših ro¬ 
ditelja — kako bi to bilo moguće, da nam 
oni ne bi pomagali? Ove dakle pokojnike, 
ove pomoćnike valja poštivati. Indijac je 
zato ucrtao simbol ptice i to ga je sjećalo 
pokojnika. 

Valja uzeti u obzir primitivnost života 
i orudja onih vremena, da uzmognemo u 
jednostavnim crtama naših ornamenata, 
koji potječu iz onih vremena, naći znak 
ptice. Najbolji tumači jesu u tome naše 
starice, koje su same vezle takove ve¬ 
zove. Najjednostavniji oblik leteće ptice 
bio bi ovaj: 

/\/\ 

To su dakle dva krila, tielo u sredini 
nije označeno. (U slobodnom risan ju ova¬ 
ko od prilike risali su ptice nekoji moji 
učenici pučke škole.) U veiik’m visinama 
i daljinama vidi se zbilja ovako oblik le¬ 
teće ptice. Duša takođier lebdi u uzduhu. 
Ovaj znak, koji sjeća na naše slovo M 
(veliko), veoma je omilio našemu narodu, 
što se može vidjeti u znaku, što ga na tri 
kralja prave kod blagoslova kuća sveće¬ 
nici, Kao početna slova imena triju kra¬ 
lja. CMB, Caspar, Melhior, Baltazar. (C= 
K). U tom se monogramu u sredini najjače 
iztiče M i narod taj ornamenat veoma 

voli, te ga s kršćanskim blagoslovom na¬ 
nosi nad svoj ulaz. Ovaj primitivni oblik 
ptice lagano se i vrlo jednostavno popu- 
njao. Krilima se dođavala pera. n. pr. ova¬ 
ko- 



Produljimo napokon ta pera- 



Tako smo dobili podpuna krila ptice, 
no ujedno i prve dvie ,,kocke“ našega or¬ 
namenta za hrvatski grb. Načinimo još 
jednu takovu pticu: 



— i grb nam sve jasnije izlazi pred oči. 
Mi ćemo konačno dobiti ovakav oblik: 

Glavne crte krila deblje su označene 
ali to je samo radi lakšega razumievanja 
za onoga, koji to prvi put čita. Narodu to¬ 
ga ne treba, jer je on sve razumio kod po¬ 
stepenoga razvijanja ornamenta. Ovaj or- 
namenat pojavlja se u raznim položajima. 
Okrenemo li ga ovako: 



imamo ornamenat hrvatskoga grba. Or¬ 
namenat hrvatskoga grba jest dakle pra¬ 
stari — „oltar" štovanja pokojnika! Na 
njemu je simbol duša „djedova", pa je po¬ 
sve pravo, da su ga naši oci stavljali na 
čelo svojih vojska, da ih „djedovi" vode 
u boj i brane oda zla. 

Na nekim mjestima zove narod ovaj 
ornamenat „mušemci". Tako eno u radnji 
gospodina Žuljića, što ju je izdala hrvatska 
jugoslavenska akademija u fojklorističkom 
zborniku, u kojoj gospodin Žuljić opisuje 
uskrsne pisanice, imade pisanica, na kojoj 
je čisti ornamenat hrvatskoga grba, a na¬ 
rod ga zove „mušemci". Odakle to ime? 
Ja sam našao, da narod ovaj znak AA 
dakle znak ptice — zove „miš, mišje grab- 
lje, sliepi miš." Držim, da je rieč „mu¬ 
šemci" korompirano od mjš, mišemci, a 
možda i od „mus", jer g. Žuljić govori o 

pisanicama iz Dalmacije (mus = lat. miš). 
Sliedeća pisanica „krivi mušemci“ ima po¬ 
la izcrtane četvorine, ali bolje daje raza¬ 
brati, da sn to krila. 1 šišmiš ili sliepi miš 
ima veliko simboličko značenje u narod¬ 
nom bajoslovju, i on leti. leti ob noć. Isto 
tako ima u narodu ornamenat ,,mutia“ i 
„leptir". Sve ove ornamente stavljam u 
jednu grupu, držim, da im je izvor zajed¬ 
nički u vjeri o lebdećim u prostoru dušama 
pokojnika. 

Ako je moje izvadjanje izpravno, tada 
mora da se ovaj ornamenat hrvatskoga 
grba nalazi i u narodu u Srbiji. Pa tako i 
jest, tamo ima ornamenata osnovanih na 
ovom znaku AA. pa i u daljem razvoju 
toga znaka, a i nazivi ornamenata „miš, 
mišić, mišje grablje, grablje, ptica" živi ta¬ 
mo. (Vidi: Srpski narodni vez i tekstilna 
ornamentika, napisala J. Belović Bernad- 
zikovska. ćirilicom). Dapače na osnovu 
tom, da je ovaj ornamenat postao još u 
Aziji, može se ustvrditi, da bi se taj 
ornamenat morao nalaziti kod svih 
naroda, koji odanle vuku svoju lozu. 
Pa i to je istina, svaki heraldičar i 
ornamentičar će to potvrditi. U našem mu¬ 
zeju u egipatskom odjelu nadjoh na jed¬ 
nom egipatskom ornamentu „hrvatski 
grb". No zato ipalk niesu svi naodi, u ko¬ 
jima se nalazi ovaj momenat = Hrvati! 

Kako star može biti ovaj ornamenat? 
Prije kojih 10—12 godina mogli smo slie- 
diti egipatsku povjest samo 4000 godina 

prije Krista. Istraživanja De Morgana, 
Flienders Petrie-a i Amelineaua pomak¬ 
nula su ovu granicu za nekoliko hiljada 
godina unatrag. No već tada niesu bili 
Arijski narodi zajedno u svojoj pradomo¬ 
vini, jer su se i Egipćani odanle iselili. Or- 
namenat je ovaj dakle prema temu stariji 
od 5—6000 godina prije Isusa, i 2000 godi¬ 
na poslije Isusa, dakle 7—8000 godina. No 
ako pristanemo na tumačenje C. Schuch- 
hardta (vidi: Das technische Ornament in 
den Anfangen der Kunst — u Praehisto- 
risehe Zeitung 1909. Buch I. Heft 1.), 
ovaj ornamenat spada u kame¬ 
no doba. Nalazim ga otisnuta u toj ras¬ 
pravi na priloženoj tabli XI. si. 5., a sliku 
ptice u formi AA na istoj tabli slika 1. 
3., 4 . i 5., te na tabli IX. slika 4 . i 5., tabli 
X. si. 1., 2. i 5.: to su sve praehistoričke 
glinene posude iskopane u Njemačkoj, a 
pisac tumači, da su ti ornamenti postali 
kopiranjem ornamenata, koji su najprije 
postali na pletivu (košarama), oni su da¬ 
kle stariji od lončarstva, prema tome spa¬ 
daju u neolitsko doba. kad još niesu ljudi 
znali praviti lonce, te su se služili samo 
kamenim orudjem. Breui! j Carteilhac na¬ 
šli su u francuskim i španjolskim špiljama 
nacrtane po stienama i orudju likove tu¬ 
rova i mamuta stare 50—100.000 i više 
hiljada godina. Ako bi postanak ovoga 
ornamenta spadao u to doba. time bi se 
posvjedočilo i to, da je već u ono doba 
postojalo štovanje pokojnika. 

Ja sam o kraljevskom sajmu pošao na 
tržište zagrebačko, da pogledam orna¬ 
mente na robi raznih obrtnika. Pa eto, na- 
djoh na dječjim stolčićima i kolicima, što 
ih pravi Janko Šprem u Lašćini br. 92., or¬ 
nament srbskoga grba, a okružen je bio hr¬ 
vatskim „kockama 41 ; ili: na koso leže- 
ćem hrvatskom grbu bio je na vrhu križ 
sa četiri C. Isto sam našao u ornamentima 
na robi Izidora Voiovića iz Bednje. Raz- 
stavljen i drukčije sastavljen srbski grb 
našao sam i u Samoboru kod remenara 
Tkalčića. Na limenim posudama, što se na¬ 
laze u kafani Šerifa Barjaktarovima i Sal- 
ka Čauševića iz Bos. Kostajnice, a sada na 
sajmištu u Zagrebu, našao sam „ognjila 44 
izpunjena „kockama 44 , a kockama je izpu- 
njeno i krilo ptice na jednom prekrasnom 
vezu (cieni ga 20 K) Ni jedan od ovih ljudi 
nije mi znao protumačti značenje svojih 
ornamenata. ..Mi tako radimo oduvijek 44 
rekoše. Sve to svjedoči, da tako zvani 
srbski grb ne označuje srbski narod, nego 
je to stari slavenski sveti ornamenat, kao 
što je to i ornamenat hrvatskoga grba. 




